**Кімге:** Қазақстан Республикасы мәдениет және спорт министірі

**Автордың аты-жөні және лауазымы:** Қажыгелді Қ.Х., «Абай облысы Көкпекті ауданы мәдениет тілдерді дамыту, дене шынықтыру және спорт бөлімі» мемлекеттік мекемесі сектор меңгерушісі

 **Күні:** 07.02.2024 ж.

**АНАЛИТИКАЛЫҚ ЖАЗБА**

**Тақырыбы: «**Ұлттық спортты дамыту»

Қазақ  халқының Ұлттық спорты – халқымыздың өмірімен бірге дамып келе жатқан  мәдени жетістіктерінің маңызды бір саласы.

Қазақстың ұлттық спорты 1920-1930 жылдар аралығында қазіргі заманға сай бір жүйеге келтіріліп, олардың түрлері бойынша арнайы спорт жарыстары өткізіле бастады, ал 1944-1947 жылдар аралығында қазақтың ұлттық спорт түрлерін тұтас қамтыған жеке-жеке жарыстар ұйымдастырылды. Осы кезден бастап Қазақстанда қазақтың ұлттық спорт түрлері басқа әлемдік спорт түрлерімен қатар дамып, халқымыздың денсаулығын нығайтуға икемді де епті, күшті де төзімді болып  болып өсіп жетілуіне зор пайдасын тигізіп келеді.

Ұлт ойындары ертеден-ақ жалпы этнографиялық әдет ғұрыппен бірге дамып, жетіліп, ендігі жерде өз алдына бір бөлек зерттеуді керек ететін қазақ этнографиясының бір бұтағы, ұлт ойындарының дамуы тек қоғамның өзгеруіне байланысты әлеуметтік экономикалық жағдайдың негізінде дамып отырғанына көзіміз жетті.

Қазақ тарихында жауырыны жерге тимеген батыр аталарымыз да жоқ емес. Аттың құлағында ойнап, ерлігімен, батырлығымен, батылдығымен, палуандылығмен көзге түскен. Махамбеттей ер тұлғалы батырлар,  Балуан Шолақ сынды ат үсті ойынының түрлі тәсілдерін меңгерген,  күш өнерін көрсеткен спортшы, жауырыны жерге тимеген палуан, қазақ елін әлемге танытқан Қажымұқандай аталарымызды айтпау мүмкін емес.

Қазақ халқы – тек қана өздеріне тән: дәстүрі, салты, діні бай тілі бар, шебер, өнерлі халық. Осы өнерін қызғыштай қорып артындағы ұрпағына жеткізуге тырысты. Аталарымыздың арманы болды. Осы уақыт ішінде еліміз қай салада болмасын айтарлықтай зор табыстарға қол жеткізді. Қазақстанды әлем мойын­дады. Сонымен қатар, тәуелсіздік жыл­дары халқымыздың өшкені жанып, өлгені тірілді, ұмыт болған өнері, ежелгі салт­-дәстүрі, әдет­-ғұрпы, ұлттық ойындары мен спорттары қалпына келе бастады.

Әсіресе, ұлттық спорттың еркін да­мып кең қанат жаюы «Қазақстан Рес­публикасы Ұлттық спорт түрлері Қауым­дастығы» құрылған күннен басталды.

Тәуелсіздігіміздің алғашқы жыл­дары еліміздің болашағын ойлаған озық ойлы, ұлтжанды азаматтар бас қосып, ұлтымызды әлемге танытудың маңызды жолдарының бірі спорт болса, соның ішінде біздің халық үшін ұлттық спортты өркендетіп, дамытып, биікке көтеру болып табылады деп шешті. Алдыға нақтылы мақсат қойып, оны жүзеге асыруға кірісті. Олардың қатарында көптеген азаматтар еңбек етті. Азаматтарымыз Астана қаласына 2004 жылдың қазан айының 29 күні жиналып Заңды тұлғалар бірлестігі «Қазақстан Республикасы Ұлттық спорт түрлері қауымдастығын» құрды. Қауымдастықтың Жарғысы бекітіліп, жұмысы басталды. Құрылтайшылардың Қауымдастықты құрудағы алға қойған **мақсаты:** Қазақстан Республикасында Ұлттық спорт түрлерін жандандырып, насихаттап, әлемдік деңгейге көтеру болды.

Соңғы жылдары көкпар, аударыспақ, бүркітшілік, қазақ күресі, тоғызқұмалақтан халықаралық жарыстар өткізу жолға қойылды. Қазақ қүресі мен тоғызқұ­малақтан әлем чемпионаттары өтсе, бүркітшіліктен халықаралық фестиваль, көкпар мен аударыспақтан ашық Азия, Әлем чемпионаттары өткізілді. Яғни Ұлттық спорт – спорт саласындағы әлемдік қауымдастыққа кіре бастады.

 Бүгінгі таңда біздің әлемде теңдесі жоқ ұлттық спорттарымыз­ды Олимпиадалық ойындар деңгейіне көтеріп, әлем халықтары сүйіп ойнай­тын ойын деңгейіне жеткізу мақсаты тұр. Мысалы көкпар ойынын алайық. Жантебірентер, жанкүйерді бейжай қалдырмайтын, жан алып, жан беріскен көкпаршының іс­ қимылынан көз ал­май қобалжып, жанын шүберекке түйіп отыруға мәжбүр ететін ойын. Әккі көкпаршылардың жанқиярлық тартысы, үйретілген көкпар аттарының тайтала­сы, көкпарды алғаш көрген көрерменнің жүрегін демде жаулап алатын қасиеті бар. Негізінен, ата-бабамыздан мирас болып қалған ұлттық құндылықтармызды ұлықтап, ұлттық ойындарымызды шекарамыздан сыртқа шығарып, басқа халықтарға үйрету. Бағдарламада ұлттық спорт түрлеріне жалпыхалықтық сипат беру, оған қажетті материалдық базаны қалыптастыру, яғни, әр облыста футбол алаңдарынан артық болмаса кем қылмай көкпар алаңдарын салу, көкпар клубтарын ашу қажет.

    Өткен жылы Астана қаласында «*Түркі тілдес халықтардың ұлттық спорт қауымдастығы» құрылып,* оған біздің елмен қатар, Өзбек, Түрік, Қырғыз, Моңғолия, Ресей, Тәжікстан елдері кірді. Ең бастысы,  Астана қаласында Көкпар ойынынан 2017 жылы әлем чемпионаты өткізіліп, Халықаралық көрмеге келетін қонақтарға көрсетілмек. Қазір соған дайындық жүріп жатыр. Өткен жылы өткен Азия чемпионатының алдында Көкпар ойынын өткізу ережеі қайта қаралды.Талқылауға барлық ардагер көкпаршылар мен ұлттық спорт түрлерінен еліміздің намысын қорғап жүрген азаматтар, жаттықтырушылар, ғалымдар және төрешілер қатысты.

Көкпар ойынын кеңінен насихаттауды «Қазақстан», «KazSport»  телеарналары қолға алды. Ұлттық спорт түрлері қауымдастығының қолдауымен «Дода» көркемсуретті фильмі шығарылды. Ал осы мақсатқа жеткізер жолдың Тұжырымдамасы Үкімет басшысына ұсынуға дайындалуда. Осы уақытқа дейін *«Ұлттық спорт түрлері туралы»  Заң жобасы* ҚР Парламент Мәжілісінде қаралуда. Ұлт ойындары ертеден-ақ жалпы этнографиялық әдет ғұрыппен бірге дамып, жетіліп, ендігі жерде өз алдына бір бөлек зерттеуді керек ететін қазақ этнографиясының бір бұтағы, ұлт ойындарының дамуы тек қоғамның өзгеруіне байланысты әлеуметтік экономикалық жағдайдың негізінде дамып отырғанына көзіміз жетті [1].

*Қазақстан Республикасы Мәдениет және спорт министрі 2021 жылғы 26 ақпаны № 52 бұйрығы* мен бекітілген ұлттық ойындар тізбесіне жеке тоқтала кетсек [2].

 *Асық ату* —Қазақ халқының ұлттық ойындарының көбі табиғи заттармен ойнауға негізделген. Шаруашылығы мал шаруашылығына негізделгендіктен қазақ халқының ұлттық ойындары да осыған икемделген. Әсіресе, қойды көп өсіргендіктен, балалар ойынының көбі қой асығымен байланысты болып келеді. Сондықтан асық ойындары ұлт ойындарының ішіндегі арыдан келе жатқан көнелерінің бірі болып табылады. Асық ойыны баланың жастайынан жүйке жүйелерін шыңдап, оларды дәлдікке, ептілікке, ұстамдылыққа тәрбиелейді.

*Аударыспақ*— спортшыдан үлкен ептілікті, күштілікті, төзімділік пен батылдықты талап ететін қазақтың ұлттық спортының бір түрі. Бұл ойында екі салт атты бір-бірін аттан аударып алуға тырысады.Аударыспаққа тәртіп бойынша ат үстіндегі айқасты жақсы меңгерген, тиянақты дайындығы бар спортшылар ғана қатынаса алады. Ал дайындығы жеткіліксіз, тәжірибесі аз спортшылар үшін бұл өте қиын.Аударыспақ салмақтық категорияға бөлінеді. Аударыспаққа салмақтық категорияны енгізудің мақсаты - қатынасушыларға неғұрлым теңдік жағдай туғызу. Жарыс ережеге сәйкес 60, 70, 80, 90, +90 кг салмақ дәрежесі бойынша өткізіледі. Аударыспақшыда қызыл және көк түсті белбеулері болуы қажет. Аударыспақ шеңберінің аумағы 30 метр. Белдесу уақыты 5 минут. Аударыспақшының ер тоқымында, жүгенінде, өмілдірік құйысқанында спортшыға зақым келтіретін үшкір заттар, темір әшекейлер, ер тоқымының алдыңғы, артқы қасында, үзеңгісінде дәнекерленген қосалқы бөлшектер болмауы тиіс.

*Бәйге*— Қазақ халқының ұлттық спорт ойындарының бірден-бір көп тарағаны бәйгемен аламан бәйге. Спорттың бұл түрінің өзгеше бір ерекшелігі сол жарыс тек жазық жерлер мен ипподромдарда ғана өтіп қоймайды, спортшының өзі мен оның атына жоғары талап қойылатын ойлы-қырлы, жасанды, бөгесінді жерлерде де өткізіледі. Бір жағынан, бұлайша жарысты бұрын белгісіз, ойлы-қырлы жерлерде өткізу қазіргі заманғы ат спортының классикалық түріне жуықтайды. Бұл қазақстанның халықтары арасында спорттың классикалық түрлерін кеңінен таратуға өзінің пайдасын тигізетіні сөзсіз. Әсіресе аламан бәйгенің спортшының тактикалық шеберлігін жетілдіруде маңызы орасан зор. Жарыста мықты да жылдам спортшылардың бәрі бірдей жеңе бермейді, мұнда кімде-кім жарысты жаттығу жағынан дұрыс құрып, жағдайды дұрыс бағалап, жарыстың барысында атының күшін тиімді пайдаланса сол ғана жеңіске ие болады.

 Аламан бәйге ертеректе өте алыс қашықтыққа өткізілетін болған. Қазіргі уақытта аламан бәйге жарыс ережесі бойынша 25 шақырымдық қашықтықта өткізіледі. Жарысқа 7 мен 14 жас аралығындағы шабандоз балалар қатысады, дегенмен майталман жокейлердің қатысуларына да болады. Әдетте мұнда бәйгелер үшін жеңіл салмақты, тырмысқақ және амалшыл балалар таңдалып алынады. Бәйге мен аламан бәйге табандылыққа, батылдыққа, тапқырлыққа үйрететін ұлттық спорттың бағалы түрі болып табылады.

*Көкпар* – қазақтың ұлттық ат спорты ойындарының бірі. Дәстүрлі қазақ қоғамында көкпарға жасқа толған серкенің семізі таңдалған. Семіз серке терісі жыртылмайды. Бұл жарыста салт аттыларға оңай тимейді. Өйткені салмағы 30-40 кг немесе 50-60 кг болатын бассыз серкені (ешкі) спортшылар жерден көтерулері немесе қарсылас команда ойыншысынан тартып алып «мәре салым» қарсыласының қазандығына салулары керек.

*Қазақша күрес*– Күші басым түсіп, жеңіске жеткен палуандар халықтың төбесіне тұтар құрметті адамына айналған. Қазақтың ұлы батыры Қажымұқан есімі қазақ халқының тарихына ғана еніп қойған жоқ, сонымен бірге спортшылардың әлемдік элитасының қатарына кірді. Қазақ күресі бойынша бірінші ірі жарыс 1938 жылы ауыл шаруашылығы аймақтары арасындағы спартакиада аясында өткен. Сол сәттен бастап жарыс дәстүрлі түрде республика қалаларында тұрақты өткізіліп келеді. Қазақ күресінің ғылыми жүйеленуі 1920 жылдан басталған. 1936 жылы Семей қаласында қазақша күрестен Қазақстан чемпионаты өткен.  «Қазақ күресі» бойынша бірінші ірі жарыс 1938 жылы ауыл шаруашылығы аймақтары арасындағы спартакиада аясында өткен. Сол сәттен бастап жарыс дәстүрлі түрде республика қалаларында тұрақты өткізіліп отырған.

Қазақ күресінде шалу, жата тастау, арқалай тастау, қол байлап күресу, салмақпен басу, тіресу, ашадан алу, аяқтың басымен іліп тастау, жамбасқа алып иіре лақтыру, белінен қысып, тірсектен шалу сияқты әдістердің бәрін де қолдануға болады. Ойынның ережесі бойынша жатып күресуге болмайды. Қимыл үстінде адамға зақым келтіре күш жұмсауға, дөрекілік жасауға болмайды. Күрес бір жақтың талассыз жығылуымен және жауырыны жерге тигізілуімен аяқталады. Адамның ептілігі мен жылдамдығы, шымырлығы мен ой жүйріктігі басым палуандар жеңіске жетеді. Бұл күні палуандар тек алпауыт алпамсадай азаматтар ғана емес, орта салмақты, арықша келген азаматтарда бола алады. Себебі мұнда ең бастысы сенің жігерің мен ұмтылысың.

 *Тоғызқұмалақ*–Ұлттық спортымыздың iшiндегi шоқтығы биiк, қалыптасып орныққан спорт түрi, бұл – тоғызқұмалақ. Бұл спорт түрi – әлемдiк мәдениеттiң озық үлгiлерiмен бой теңестiре алатын, қазақ халқының ежелден келе жатқан рухани, логикалық ойлау өнерi.Жарыс командалық. Команда құрамы 2 ер, 2 әйел. Жарыс Қазақстан Спорт істері жөніндегі комитет бекіткен қолданыстағы жарыс ережелері бойынша өткізіледі. Команда жеребе тарту бойынша 2 кіші топқа бөлінеді. 1 орын алған команда өз кіші тобында финалдық топ құрып, 1- 2 орындар үшін ойнайды, 3-4 орын алғандар 5-8 орындарға және т.б. ойнайды. Кіші топтағы ойын нәтижелері финалда есепке алынады.Топшалардағы және финалдағы ойындар айналу жүйесі бойынша бір айналымда өткізіледі. Жеңімпаз команда жиналған ұпай саны бойынша анықталады, жеңісі үшін – 2 ұпай, тепе-тең үшін – 1, жеңіліс үшін – 0 ұпай.

 Ұлттық спортымызды оның ішінде көкпарды алғаш көрген шетелдіктердің таңдай қағып, регби мен коррида көкпардың жанында ойыншық екен деген сөздерін естіп жүрміз. Біз осы ғажап ойынымызды шетелдік көрермендерге әлі кең көлемде наси­хаттап тарата алмай келеміз. Өйткені, біздің ойындарымыз фут­бол, хоккей секілді бір допты қолтыққа қысып алып немесе шайбаны қалтаға салып алып кез келген көлікпен жетіп ойнай беретін ойын емес. Ұлттық ойын­дарымыз ат пен бүркіттің қатысуымен ойналатын, көптеген шығындарды талап ететін ойын. Сонымен қатар ат ойындары көкпар, аударыспақ, теңге ілу, жамбы ату ойындарын өткізетін арнайы салынған көрерменге жайлы стадиондар керек.

Ойындарымыз қаланың шетіндегі, ау­дандар мен ауылдардағы көремендердің келуіне қыйындық тудыратын атшабарларда өтеді. Егер қаланың ішінде халық еркін келе алатын көліктер қатынап жатқан жерде көкпар мен футбол қатар өтіп жатса, көкпар көремендерді өзіне тартып алып, мыңдаған, миллиондаған жанкүйерлердің қошеметіне бөленген болар еді.

Көптеген елдер ұлттық ойындары­ на ерекше мән беріп, олимпиадалық ойындардан кем көңіл бөлмейді. Көршіміз Қырғызстанда Ұлттық спорт Қырғызстанның Премьер­ Министрінің қарамағында және жеке Ұлттық спор­ты туралы заңдары бар. Біздің елде соңғы жылдары бірнеше халықаралық жарыстар мен фестивальдар өткізіліп, ұлттық спорттың аясы кеңейіп Азия мен Еуропа елдеріне тарай бастады. Сонымен қатар, ұлттық ойындарымыз 2017 жылы өтетін ЭКСПО - ­2017 халықаралық көрменің бағдарламасына кірген болатын. Бұл ұлттық спортты насихаттау үшін өте тиімді шара. Болашақта біздің ұлттық спортта­рымыз әлемге тарап, әлем халықтары ынтығып ойнайтын, жанкүйерлерінің саны жөнінен алдыңғы қатарда тұратын ойынға айналатынына сенуге болады [3].

 Халық ойыны, балалардың ой дамуының тапсырмаларын жүзеге асыру әсер ететін, халық ақылдығының бөлшегі ретінде шығарылады. Е.Сағындықовтың эксперименталды көрсеткіштерінің көрсетуі бойынша, қазақтың халық ойыны логикалық ойлаудың тереңдетуіне әсер етеді және ойдың іздеу міңезін жоғарлатады. Қоғамның дамуымен бұл әрекеттерді эмоционалды, ойын және би түрлерін, сонымен қатар эстетикалық қанағаттандыру әкелетін түрлерін жүзеге асыруы керек бола бастайды. Профессор В.К.Никольскийдің пікірі бойынша адамдық мәдениеттің дамуының ерте деңгейінде ойын адамды, оның ұжым мүшесі функцияларына дайындайтын, іштегі дене шынықтыру міңезін қабылдайды. Ізденістер көрсеткіштері бойынша бір аймақта тұратын бүкіл халықтарға жалпы болатын табиғаттық, климаттық жағрафиялық, шығарушылық, сонымен қатар этникалық және басқа ерекшеліктердің әсері болып табылады.. Әр түрлі халықтардың фольклорлық фондтың анализ кӛрсеткіші бойынша, балалар өздерінің ойындарында үлкендердің міңез-құлықтарына ұқсастық әрекет ғана емес, сонымен қатар жай ғана күнделікті өмірде қолданатын құралдарды қолданады. Бірақ көп жағдайларда ойындарға дайын заттар кіреді, яғни балалар өздерінің қиялдарына сәйкес ойынның сұраныстарына келтіруге тырысады.

 Қазіргі заман талабына сай жаттықтырушы мамандығына қойылатын талаптар. Педагог, психолог, менеджер ретінде жаттықтырушы жұмыстары. Жаттықтырушы мен спортшы арасындағы және ата-ана арасындағы байланыс. Жаттықтырушының кәсіптік білімін көтеру түрлері. Мемлекеттік аттестациялау. Бұрын халықтардың тұрмыс орнығудың әр түрлі құрылуына байланысты тағы бір ойын қылығына тоқталуы жөн. Сол кезде жігіттер қоғамдық міндеттерді атқарып жүргені белгілі, ал үлкен отбасылық міндет әйелдердің иығына қойылған болатын және де ойындар мазмұнында шығарылды. Егер еркектер халықтық сайысты ойындарға ұмтылса, онда әйелдер биге, шаруашылық міңезді сюжеттік ойындарға ұмтылды.

 Жаттықтыру жұмыстарындағы басқару, ұйымдастыру, жоспарлау түрлері. Топтық, жекелей жаттығу. Күндік, апталық, айлық, жылдық жоспар. Жаттығушылар топтарын құру. Мемлекеттік басқару жүйесі ерекшелігі. Жаттығу жұмыстарындағы іріктеу, оқу-жаттығу топтары, түрлері. Халықтық ырықты ойындардың мазмұны мен түрлерінің анализі оның ұлттық және интернационалдық жақтарының тығыз байланысының диалектикасын кӛрсетеді. Ырықты ойындардың ұлттық түрі өзінің пайда болуы және дамуы бойынша нақты ұлтқа міңезделген, өзінің тарихи-қоғамдық дамуымен, тұрмыстық өздік бейнесінен, психикалық қоймасының ерекшелігімен және т.б. аңықталған екенің білдіреді.

 Тәрбиелік жұмыстарды ұйымдастыру өткізу (спорт мектептері, спорттық мекемелер, клубтар, федерациялар т.б.) Спорт мектептеріндегі жаттықтыру жұмыстарына ағымдағы жағдайларға байланысты өзгерістер мен толықтырулар енгізу. Федерацияларды құруының мақсаты мен міндеті. Спорттық клубтардың жұмыс жасау ерекшеліктері. Әр түрлі халықтардың ырықты ойындары этникалық және басқа ерекшеліктерімен байланысқан немесе қоршаған ортамен және нағыз шындарды танумен ойнаушылардың қарым-қатынасы сияқты, осы әрекет түріне келетін жалпы міңезділік құлықтарын көрсетеді.

 Ұлттық спорттағы жаттығу жұмыстарында техникалық құрал-жабдықтарды қолдану. Көрнекі құралдар. компьютерлер т.б. Көрнекілік құралдарды қолдану әдістемесі. Техникалық жабдықтар, оның түрлері. Қолдану ерекшелігі.Нақты әрекет түрлеріндегі сайысты элементтердің бар болғаны, спорттық ойындары сабақтары үшін халықтық ырықты ойындарды қолдануға рұқсат етеді. Ойындарды дұрыс келтіру және дұрыс басқаруы.

 Мемлекет басшысы Қасым-Жомарт Тоқаевтың қауымдастық президенті Исламбек Салжановқа арнайы берген тапсырмасы бойынша кешенді концепция жазу тапсырылған. Қазір осы бастаманы қолға алып жатыр. Осы концепцияда біздің қоғамның ұлттық спортқа көзқарасы туралы түрлі зерттеу болады. Қазіргі уақытта, сауалнама өткізіләп өкінішке қарай, Қазақстан тұрғындарының ұлттық спорт туралы білетіні 37 пайыз ғана. Бұл — өте төмен көрсеткіш. Біздің өміріміз жылқы жаратылысымен тығыз байланысты. Біз - ат үстінде өмір сүрген халықпыз. Бұл - біздің психологиямыз, бұл - біздің философиямыз, бұл - біздің өмір салтымыз. Сол үшін де, біз ұлт ретінде өзімізді жоғалтпау үшін де осы ұлттық спорт түрлерін мүмкіндігінше дамытып, қолдауымыз керек. Біз тарихымызда да осылай төрт түлік малмен етене қабысып өмір сүрдік. Аталарымыз аттың үстінде жүріп, елін, жерін жаудан қорғады. Жылқының тазалығын, рухын, қасиетін сезінді. Қазақты аттан түсіргісі келгендер де көп болды. Бірақ бұл рух біздің қанымызда бар. Сол себепті де, осы мәселеге заманауи көзқараста пайым жасауға тиіспіз, қазақты ұлт ретінде сақтауға көмектесетін бірден бір құрал - осы ұлттық ойындар, ұлттық спорт түрлері.

 Биыл - ұлттық спорт қауымдастығы үшін ерекше жыл, өйткені 5-ші Дүниежүзілік Көшпенділер ойынын ұйымдастырғалы отыр. Қызу дайындық жүріп жатыр. Бұрын-соңды жасалмаған жұмыстар мен бастамалар қолға алынды. Олимпиаданың балама нұсқасы. Түркі тілдес ұлттардағы спорт түрлерін насихаттап, танымал етсек, мүмкін болашақта бұл спорт түрлері де Олимпиада ойындарының ішіне кіруі мүмкін. Халықаралық олимпиада комитеті біздегі ұлттық спорт түрлерімен таныс емес. Сол үшін оларға өзімізді, өзіміздің ұлттық спорт түрлерін таныстырып, ұсына алуымыз керек.

 Тақырыбымызды қорытындылай келе қазіргі уақытта ауылдық елді мекендерде ұлттық спорт салыстырмалы түрде 2000 жылдармен салыстырғанда дамып келеді. Алайда еліміздің онтүстік аймақтарында ұлттық спорт жоғарғы дәрежеде қарқынды дамуда. Мемлекетіміздін әр аймақтарына қаражат көлемі бірдей көлемде бөлінбейді, сол себептенде ұлттық спортымыз басқа аймақтарда төмен, халық арасында да насихатталуы аз. Мемлекеттік қордан бөлінген қаражат мемлекетіміздің әр аймағына тиісті дәрежеде бірдей бөлініп игерілсе нұр үстіне нұр болатын еді.

**Пайдаланылған дереккөздер / әдебиеттер тізімі:**

1. [Ұлттық спорт түрлері дамып келеді (www.gov.kz)](https://www.gov.kz/memleket/entities/sport/press/news/details/147088?lang=kk)
2. [Біз туралы (ultsport.kz)](https://ultsport.kz/aboutuskz)
3. Қазақтың ұлттық ойындары. Б.Төтенаев, Алматы, 1994 жыл
4. Қазақтың ұлттық спорт ойындарының тарихы мен дамуы, Шоңов Е.Ш., Тараз қаласы, 2015 жыл
5. [Ашық сабақ "Қазақтың ұлттық спорт түрлері мен ойындары" (infourok.ru)](https://infourok.ru/ashi-saba-azati-ltti-sport-trleri-men-oyindari-2910440.html)
6. [Ұлттық спорт түрлерінің тізбесін бекіту туралы - "Әділет" АҚЖ (zan.kz)](https://adilet.zan.kz/kaz/docs/V2100022265)